cyanic-selkie/wikianc huggingface dataset:
Kendall Gretsch
Idrettskarriere
Hun deltok i Paralympics for første gang under Paralympiske vinterleker 2018 i Pyeongchang. I langrenn vant hun gull på 12 km for sittende utøvere, og i skiskyting vant hun 6 km. Dette var USAs første gullmedalje i skiskyting i olympiske leker eller paralympmiske leker noen sinne.
Cabreúva
Cabreúva er en kommune i delstaten São Paulo i sørøstregionen av Brasil.
Ajla Tomljanović
Ajla Tomljanović (født 7. mai 1993) er en kroatisk-australsk tennisspiller.
Hun representerte Australia under Sommer-OL 2020 i Tokyo, hvor hun ble utslått i andre runde i singel.
David Gray
David Gray er navnet til flere personer:
Resource Description Framework
Resource Description Framework (RDF) er en gruppe av W3C-spesifikasjoner som beskriver en modell for å representere metadata, data om data. Spesifikasjonene brukes i mange ulike sammenhenger for å beskrive informasjon og er et viktig element i visjonen om den semantiske webben.
RDF er basert på idéen om å uttrykke informasjon i tripler: subjekt, predikat og objekt. Et eksempel på et trippel kan være setningen "Per er glad i Anne", der "Per" er subjektet, "er glad i" er predikatet og "Anne" er objektet. Til sammen vil triplene danne en graf, som kan beskrives ut fra sine kanter. Ut fra denne modellen beskrives både data og metadata.
RDF er i utgangspunktet en datamodell og fastsetter ikke hvordan triplene skal noteres eller hvilket format de skal lagres i. Det viktigste formatet for RDF-informasjon er den XML-baserte RDF/XML. Når informasjonen skal skrives og leses av mennesker brukes blant annet den mye enklere Turtle-notasjonen, som så kan oversettes til XML-format av et dataprogram.
Ressursidentifisering
Et sentralt mål for standarden er at datamaskiner skal kunne hente informasjon fra ulike kilder, og forstå når det er snakk om samme begrep eller samme objekt.
For å oppnå dette må man for det første kunne gi unike objekter og begreper entydige navn. Hvis for eksempel to personer har samme navn må man finne en betegnelse som entydig identifiserer dem. Dette gjøres ved å tilordne en URI for hvert begrep, ofte kan dette være en webadresse der det ligger informasjon om objektet eller begrepet.
De store mulighetene i det semantiske nettet ligger imidlertid i at ulike aktører bruker samme URI når det er snakk om det samme begrepet. Det eksisterer allerede flere større samlinger av begreper som kan brukes når man publiserer semantisk informasjon.
Blanke noder
For å uttrykke en-til-mange-relasjoner og situasjoner der man kjenner forholdet mellom to objekter via et ukjent objekt brukes blanke noder, objekter uten egne navn/URIer.
RDF Schema
RDF Schema er et formelt språk beregnet for å beskrive metadata. Standarden er fastsatt av World Wide Web Consortium. Språket gir enkel funksjonalitet for å beskrive ontologier, som brukes til å gi informasjon om RDF-ressurser. En mer ekspressiv standard som fyller samme funksjoner er Web Ontology Language (OWL).
RDFs opererer med klasser, som kan brukes til å beskrive objekter. Man kan fastsette forhold mellom klasser og legge enkelte restriksjoner for mulige kombinasjoner av klasser.
folk:Knut rdf:type folk:Knutsens. folk:Knutsens rdfs:subClassOf foaf:Person. Eksemplet øverst (i Turtle-notasjon) forteller at Knut er en instans av klassen "Knutsens", som igjen er en underklasse av "Person". Ut fra dette kan datamaskinen forstå at Knut er en person.
Turtle
Turtle er en enkel syntaks for å notere RDF-data, som er utviklet av Dave Beckett. Turtle utgjør en del av den mer omfattende Notasjon3-syntaksen. Turtle tar bare for seg RDF-grafer. Språket har ingen offisiell status, men er et populært verktøy for enkel koding av RDF.
<http://www.nordhus.no/folk#Knut> <http://xmlns.com/foaf/0.1/knows> <http://www.ander.no/folk#Kjell>. I eksemplet ovenfor vises et enkelt trippel uttrykt i Turtle/Notasjon3. Utsagnet sier at personen som er representert ved den første URL-en kjenner personen som er representert ved den andre URL-en.
@prefix foaf: <http://xmlns.com/foaf/0.1/>. @prefix folk: <http://www.nordhus.no/folk#>.
folk:Knut foaf:knows folk:Kjell, folk:Per, folk:Anne; foaf:name "Knut Knutsen". folk:Per foaf:hasSister folk:Anne. Dette lengre eksemplet forteller at Knut kjenner de tre personene og heter "Knut Knutsen", og at Anne er søsteren til Per.
RDF/XML
RDF/XML er den ordinære syntaksen for RDF-grafer. Et forenklet eksempel: <rdf:Description rdf:about="http://www.nordhus.no/folk#Knut"> <http://xmlns.com/foaf/0.1/knows> <rdf:Description rdf:about="http://www.nordhus.no/folk#Kjell" /> </http://xmlns.com/foaf/0.1/knows> </rdf:Description>
Et fullstendig eksempel med fildeklarasjoner: <?xml version="1.0" encoding="utf-8">
<rdf:RDF xmlns:rdf="http://www.w3.org/1999/02/22-rdf-syntax-ns#" xmlns:foaf="http://xmlns.com/foaf/0.1/" xml:base="http://www.nordhus.no/folk#">
<rdf:Description rdf:about="Knut" foaf:name="Knut Knutsen"> <foaf:knows> <rdf:Description rdf:about="Kjell" /> <rdf:Description rdf:about="Per" /> <rdf:Description rdf:about="Anne" /> </foaf:knows> </rdf:Description>
<rdf:Description rdf:about="Per"> <foaf:hasSister resource="Anne" /> </rdf:Description>
Datatyper
RDF har støtte for å merke opplysninger med datatype og språk. En mye brukt datatype-samling er XML Schema. Dette eksempelet viser dette, først i Turtle-syntaks og deretter i RDF/XML (enkelte deklarasjoner er utelatt): @prefix xsd: <http://www.w3.org/2001/XMLSchema#>. folk:Knut foaf:name "Knut Knutsen"^^xsd:string.
Sue Townsend
Susan Lillian «Sue» Townsend (født 2. april 1946 i Leicester, East Midlands, død 10. april 2014 samme sted) var en engelsk forfatter. Hun er mest kjent for bøkene om «Adrian Mole».
Den første boken kom i 1982. Tittelen var Adrian Moles hemmelige dagbok (Originaltittel: The Secret Diary of Adrian Mole Aged 13 3/4). Det ble også laget to TV-serier basert på Adrian Mole-bøkene. I Norge ble de vist på NRK i 1986 og 1988.
Isak Rypdal
Isak Rypdal (født 1971) er produsent og musiker fra Oslo. Han er best kjent for bandene «Doctor No» og «Electro Spectre».
Fra 2000 til 2001 hadde «Doctor No» stor suksess i Norge med singlene «Lastima» og «La Luna» som lå høyt på VG-lista Topp 20. Singlene lå også som #1 på MTV Nordic Top 5 og var lenge a-listet på NRK P3. «Doctor No» turnerte med VG-lista Topp 20s sommerturne flere år, og spilte på Rådhusplassen i 2001 for over 50 000 tilskuere. I 2004 ble det nye prosjektet Freeloader og singelen «Pure Devotion» plukket opp av de aller største DJ-ene og lå et halvt år på Judge Jules topp 10 liste på BBC Radio One i England. Singelen er også kompilert (samle-CD-er) i 750.000 eksemplarer, og er også inkludert i alle Samsungs mobiltelefoner årene etter. Fra 2009 har Isak Rypdal produsert og gitt ut electro pop bandet «Electro Spectre». De ble i 2012 anbefalt som beste electro pop album for 2012 av musikkmagasinet Side-Line Magazine.
Eksterne lenker
http://www.side-line.com/news_comments.php?id=48372_0_2_0_C
http://www.side-line.com/news_comments.php?id=48679_0_2_0_C
Your Time Hasn’t Come Yet, Baby
«Your Time Hasn't Come Yet, Baby» er en amerikansk filmsang, skrevet av Joel Hirschhorn og Al Kasha. Den ble fremført av Elvis Presley i filmen Speedway fra 1968. Steve Grayson (Presley) sang «Your Time Hasn't Come Yet, Baby» til Ellie Esterlake (barneskuespilleren Victoria Paige Meyerink).
Presley spilte den inn i MGM Sound Stage, Hollywood, 20. juni 1967. Sangen ble utgitt på LP-platen Speedway (RCA Victor LSP 3989 (stereo) og RCA Victor LPM 3989 (mono)) i mai 1968. MGM-produsent var Jeffrey Alexander.
Norsk versjon
Lasse Hovd har skrevet en norsk tekst. På norsk bærer den tittelen «Jeg vet at din dag vil komme».
Øivind Maurseth
Øivind Maurseth (født 31. januar 1928) er en norsk arkitekt fra Bergen.
Maurseth har utmerket seg med store prosjekter som Bryggens Museum og SAS Royal Hotel i Bergen. Bryggens Museum mottok Betongtavlen for 1980. Maurseth er også tildelt Europa Nostras diplom.
Katja Seizinger
Katja Seizinger (født 10. mai 1972 i Datteln) er en tysk alpinist. Hun vant totalt 36 renn i verdenscupen (16 i utfor, 16 i Super-G og 4 i storslalåm). Hun har vunnet verdenscupen sammenlagt to ganger.
Julián Sánchez (stuper)
Julián Sánchez (født 22. august 1988) er en meksikansk stuper. Han representerte landet sitt under Sommer-OL 2012 i London, der han ble nummer 7 i 3 meter springbrett synkron.
Adolf Skramstad
Adolf Hedevard Skramstad (født 25. mai 1865 i Hamar, død 3. februar 1927 i Nittedal) var en norsk forfatter og journalist. Skramstad skrev på hedmarksdialekt og regnes som en produktiv og troverdig forfatter med fokus på humoristiske folkelivsskildringer fra Hedmark både fra sin samtid og tidligere. Han regnes derfor som forfatteren som tok fortellertradisjonen på Hedmarken inn i litteraturen.
Skramstad vokste opp i Jacobsens gård i Torggata ved Østre torg i Hamar. Han begynte sin karriere som telegrafist og kontorist ved jernbanen, før han siden sluttet og begynte som forfatter og journalist/redaktør i avisen Arbeideren rundt århundreskiftet. Han debuterte i 1890 med samfunnsromanen Et Udskud og utgav senere flere folkelivsskildringer fra Oplandene, som for eksempel Gjet-Pær (1924) og Medmennesker (1925). Han utgav også skildringen Kapellæin Palerud (1926) basert på Hedmarken tilbake i 1860-årene. Hans utvalg Skramstads beste beste ble gitt ut etter hans død i 1927. Adolf er for øvrig lillebror av maleren Ludvig Skramstad.
Flavio Gioja
Han ble ansett å ha blitt født i republikken Amalfi, og skulle ha virket som los. Han ble gitt æren for oppfinnelse av kompasset. Selv om han ikke har eksistert, er det imidlertid nokså sikkert at kompasset var i bruk av sjøfarere blant annet fra Amalfi ca år 1300, og kan meget vel ha blitt videre utviklet av dem.
Horisontal
Horisontal eller vannrett er noe som er parallelt med vannoverflaten. Mer presist kan man si at noe som er horisontalt er vinkelrett på linjen som peker rett mot/fra Jordens sentrum, eventuelt tyngdepunkt (som er forskjellig fra dens geometriske sentrum på grunn av inhomogenitet i massen og dermed gravitasjon).
Håndverkere bruker et vaterpass for å bestemme vannrett og loddrett.
Rodomonte
Rodomonte (eller Rodamonte) er en viktig skikkelse i de italienske romantiske episke dikt Orlando innamorato av Matteo Maria Boiardo og Orlando furioso av Ludovico Ariosto.
Horisontal
Rent prinsipielt kan det diskuteres om horisontalt er et begrep som eksisterer i den virkelige verden. Siden vi lever på en kuleoverflate vil vannrett aldri være «rett». Men rent praktisk sett er betydningen funksjonell.
Rodomonte
Han er konge av Sarza og Alger og leder av sarasenerhæren som beleirer Karl den store i Paris. Han er forelsket i Doralice, prinsesse av Granada, men hun stikker avsted med hans rival Mandricardo. Han forsøker å forføre Isabella men hun lurer ham til å ta livet av henne av vanvare. Grepet av anger bygger Rodomonte en bru til hennes minne og tvinger alle som krysser den til å betale tributt. Når Orlando ankommer «naken og rasende». kaster hedningen Rodomonte ham ned i elven under.
De svømmer begge til elvebredden, ment Orlando som er naken og uhindret av tung rustning når frem først.
Når Rodomonte til slutt når frem til Bradamante og Ruggieros bryllup, beskylder han Ruggiero for svik fordi han var konvertert til kristendommen og hadde vendt rykken til saracesernes sak. De to utkjemper en duell, og Rodomonte blir drept.
Rodomontes kraft kan bare måle seg med hans arroganse og skryt. Hans navn er kilden til uttrykket rodomontade, som betyr «skryt, pralende tale». Rodomonte er også et synonym for styrke og mot. Kongen av Spania gav tilnavnet «Rodomonte» til Luigi Gonzaga for hans ekstraordinarære styrke.
Estonian Air
thumb|right|En [[Saab 340 fra Estonian Air]] Estonian Air var Estlands nasjonale flyselskap. Selskapet hadde base i Tallinn. Flyselskapet drev rutetrafikk og chartertrafikk mellom Tallinn og mange byer i Europa.
Historie
Flyselskapet ble etablert av den estiske staten 1. desember 1991, kort tid etter at Estland ble selvstendig. Selskapet ble startet på restene av den estiske avdelingen av Aeroflot. I 1996 ble selskapet delvis privatisert. I dag er selskapet eid av den estiske staten (73%) og SAS Group (27%).
Estonian Air baserte seg i begynnelsen på russiske fly som Aeroflot hadde brukt. I 1995 leide selskapet inn to Boeing 737-fly, og i 1996 to Fokker 50-fly. Siden da har selskapet kun brukt vestlig-bygde fly. I mars 2006 hadde Estonian Air en flåte på 5 Boeing 737-500-fly.
I januar 2011 fikk Estonian Air nye fly av typen Bombardier CRJ900 med plass til 88 passasjerer.
Estonian Air opphørte alle flyvninger fra og med 8. november 2015.
Flåte
Estonian Air administrerte en flåte bestående av følgende fly per april 2013:
Interaksjon (legemiddel)
Med legemiddelinteraksjon menes det at virkningen av ett legemiddel påvirkes av et annet legemiddel. Det betyr at når en pasient bruker et medikament, kan virkningen av dette forandres når pasienten begynner å bruke et annet legemiddel i tillegg.
Denne endringen i virkning er vanligvis uønsket. Et eksempel på uheldig legemiddelinteraksjon er den mellom p-piller og enkelte medikamenter som brukes mot epilepsi. Epilepsimidlet kan føre til at nedbrytingen av p-pillene i kroppen blir så raskt at prevensjonseffekten blir dårligere. Legemiddelinteraksjon vil i slike tilfeller kunne føre til at kvinnen blir uønsket gravid.
Interaksjonen mellom to legemidler kan også være en annen effekt enn de to midlene har hver for seg.
I Felleskatalogen, som er en standardisert oversikt over alle preparater som er godkjent for bruk i Norge, er «interaksjoner» eget avsnitt for hvert enkelt legemiddel.
To legemidler kan ha samme virkning, eller bivirkning som forsterker hverandre.
Ett legemiddel kan øke eller hemme oppsugingen, nedbrytningen eller utskillelsen av et annet legemiddel.
Reseptorer
Mange medikamenter virker ved å binde seg til en struktur og forandre egenskapen på denne slik at strukturen fungere på en annen måte.
Reseptorblokkere er medikamenter som tar opp plassen på strukturen slik at et annet medikament eller hormon ikke får bundet seg og får virke som normalt.
Proteinbinding
En del medikamenter bindes til proteiner i kroppen uten å gi farmakologisk virkning. Det må gis så mye medikament at det likevel er fritt medikament til å virke. Dersom det gis et annet medikament i tillegg som benytter samme proteinbinding kan det bli mye fritt tilgjengelig medikament av begge sorter som kan gi forgiftninger.
Interaksjoner som skyldes induksjon/inhibisjon
Mange legemidler blir metabolisert (dvs. får endringer i molekylstrukturen sin) av ulike enzymer i kroppen, da spesielt enzymer i leveren og tarmveggen. Metabolisme kan øke eller senke effekten av det aktuelle legemiddelet; De fleste er aktive før de blir metabolisert, noen(som Levodopa og Prednison) er aktive først etter at de er metabolisert. Man sier at disse stoffene blir omgjort til "aktive metabolitter".
Interaksjoner som senker enzymaktiviteten, vil likeledes senke aktiviteten av legemidler med aktive metabolitter. Legemidler som er aktive før metabolisme, vil i slike tilfeller holde seg aktive lenger, ettersom det går lengre tid før de blir metabolisert/inaktivert. Dette er viktig å merke seg, ettersom legemiddelet i slike situasjoner kan hope seg opp i kroppen og gi overdose.
Grupper av legemidler blir metabolisert av samme ensymsystem. Det blir stadig bedre oversikt over disse ensymsystemene og hvilke medikamenter de påvirker.
Legemidler som øker enzymaktiviteten kalles induktorer, legemidler som senker den kalles inhibitorer.
Danmarks grunnlovsdag
Danmarks grunnlovsdag (dansk Grundlovsdag) er en årlig feiring den 5. juni av innføringen av den første danske grunnloven samme dato i 1849. Dagen er også en feiring av grunnlovsrevisjonen som ble signert samme dato i 1953.
Markering av dagen
Dagen ble markert som en nasjonal festdag med friluftsmøter og stevner i de første årene etter 1849. I aviser og flyveblader ble det skrevet dikt om friheten og grunnloven og trykt illustrasjoner av kong Frederik VII og andre som var involvert i loven. Fra 1870-årene ble det vanlig at de politiske partiene holdt egne grunnlovsmøter. Det var spesielt partiene Højre og Venstre som ledet an i dette. I dag feires dagen fortsatt med hovedsakelig politiske foredrag rundt om i landet, siden dagen gjerne blir sett på som en feiring av det danske demokrati. Ledende politikere i sine respektive organisasjoner har foretrukne steder hvor de tradisjonelt avleverer sine budskap, som gjerne handler om demokratiets prinsipper eller aktuelle politiske problemstillinger.
5. juni er også den danske farsdagen.
Det var kongens hustru, Louise Rasmussen (gevinne Danner), som ba Frederik VII om å signere grunnloven den 5. juni slik at det i fremtiden alltid ville bli flagget på hennes sønns fødselsdag.
Halv fridag
Danmark har ingen nasjonaldag, og grunnlovsdagen 5. juni er sannsynligvis det nærmeste man kommer. Dagen var en lovbestemt halv fridag fra 1891 til 1975. I dag er det ikke lenger en offentlig høytidsdag, og man har derfor ikke lenger automatisk rett til fri fra klokken 12 uten tap av lønn. Dette gjelder både i det private og det offentlige.
Den belarusiske gresk-katolske kirke
Den belarusiske gresk-katolske kirke (eller belarusisk-katolske kirke) er én av den katolske kirkens 23 særkirker. Kirken følger den bysantinske ritus og bruker kirkeslavisk som liturgisk språk, men anerkjenner paven som religiøst overhode. Den belarusiske gresk-katolske kirke har omtrent 10 000 tilhengere, hovedsakelig i Belarus. Bare ca. 0,1 % av den belarusiske befolkningen er gresk-katolsk, og kirken er dermed betydelig mindre enn både den russisk-ortodokse (80 %) og den romersk-katolske kirke (11 %).
Kirken har sin opprinnelse i kirkeunionen i Brest i 1596, da tidligere ortodokse kristne aksepterte paven som overhode. Gjennom undertrykkelsen i Det russiske riket hadde de fleste tilhengere returnert til ortodoks kristendom innen utgangen av 1800-tallet. I mellomkrigstiden lå de siste belarusisk-katolske menighetene i det østlige Polen, der paven opprettet et kortvarig belarusisk-katolsk eksarkat i 1940. Da disse områdene etter andre verdenskrig falt til Sovjetunionen, ble kirken også her tvangsforent med den russisk-ortodokse kirke.
Etter Belarus uavhengighet i 1991 var det igjen mulig for de gjenværende gresk-katolikkene å opprette menigheter. På grunn av deres ringe tall har ikke paven opprettet egne strukturer for de troende, slik at de sogner til romersk-katolske bispedømmer i Belarus.
Oleksandr Horsjkovozov
Oleksandr Horsjkovozov, ukrainsk Олександр Горшковозов (født 18. juli 1991) er en ukrainsk stuper. Han representerte landet sitt under Sommer-OL 2012 i London, der han ble nummer 8 i 10 meter tårn synkron.
Pan-Europa-bevegelsen
Pan-Europa-bevegelsen er den antatt eldste bevegelse som fremmer en fredelig integrasjon av Europa. Siden opprettelsen i 1923 (med unntak av perioden med nazistisk forbud) har denne organisasjonen fremmet et politisk og økonomisk forent, demokratisk og fredelig Europa, basert på et kristent-vestlig verdigrunnlag.
Danny McBride
Daniel Richard «Danny» McBride (født 29. desember 1976 i Statesboro i Georgia) er en amerikansk skuespiller.
Pan-Europa-bevegelsen
Pan-Europa-bevegelsen har sitt utspring i perioden etter den første verdenskrig, da Europa hadde lidd store menneskelige og økonomiske tap. Grev Richard Nikolaus von Coudenhove-Kalergi stiftet i 1924 bevegelsen. Kjente medlemmer av bevegelsen har vært bl.a. Albert Einstein, Fridtjof Nansen, Thomas Mann, Franz Werfel, Aristide Briand, Konrad Adenauer, Bruno Kreisky og Georges Pompidou. Fra 1973 til 2004 var Otto von Habsburg bevegelsens president, og har siden vært ærespresident. Fra 2004 er Alain Terrenoire dens internasjonale president.
Danny McBride
Karriere
Danny McBride er først og fremst kjent for å spille slaskete og late roller i komedier. Han har dukket opp i filmer som The Heartbreak Kid (2007), Pineapple Express (2008), Tropic Thunder (2008), Land of the Lost (2009), Up in the Air (2009), Due Date (2010), Your Highness (2011) og 30 Minutes or Less (2011). Han var også en av stemmene i Grusomme meg (2010), Kung Fu Panda 2 (2011) og Sausage Party (2016).
Pan-Europa-bevegelsen
Den 19. august 1989 organiserte Pan-Europa-bevegelsen «den paneuropeiske picnic», der den østerriksk-ungarske grensen ble symbolsk åpnet for tre timer. Dette muliggjorde over 600 DDR-borgeres flukt, og var en nøkkelbegivenhet i Jernteppets fall.
Danny McBride
Karriere
Han spilte hovedrollen i TV-serien Eastbound & Down og en av hovedrollene i TV-serien Vice Principals.
Palle Birkelund
Hans Dines Palle Birkelund (født 29. januar 1912, død 13. juli 2012) var en dansk rigsbibliotekar og forhenværende sjef for Det Kongelige Bibliotek.
Birkelund ble i 1930 ansatt ved Statsbiblioteket i Aarhus, og fra 1936 ved Universitetsbiblioteket i København. Etter å ha avlagt juridisk embedseksamen i 1944 kom han i 1948 til Det Kongelige Bibliotek hvor han i 1952 ble Svend Dahls etterfølger som rigsbibliotekar. I 1982 etterfulgte Torkil Olsen ham som rigsbibliotekar.
I 1954 opprettet Birkelund den vitenskapelige årboken Fund og Forskning i Det Kongelige Biblioteks Samlinger. Videre satt han i redaksjonskomiteen for Dansk Biografisk Leksikon, likesom han var medredaktør av Nordisk Leksikon for Bogvæsen og Bogens Verden. Gjennom årene bestred han flere tillitshverv i utvalg og selskaper i inn- og utland.
Løksebotn
Løksebotn er en grend i Salangen kommune i Troms, beliggende ved Løkseelva innerst i Løksefjorden.
Alpinco
Alpinco AS er et norsk selskap som eier og driver alpinanlegg og hoteller på Hafjell og Kvitfjell. Hovedaksjonær i selskapet, med 49 prosent, er den norske stat gjennom Investinor, underlagt Nærings- og fiskeridepartementet, mens resten av aksjene eies av DNB, Bjørn Borgen, Petter Stordalen og Anders Buchardt.
Løksebotn
Fylkesvei 848 og fylkesvei 84 møtes ved Løksebotn.
Alpinco
Alpinco eier og driver Hafjell Alpinsenter og Kvitfjell Alpinanlegg.
Løksebotn
Løksebotn var tidligere en egen skolekrets i kommunen, med Løksebotn skolehus ferdigbygget i 1929.
M.K. Vellodi
Mullath Kadingi Vellodi (født 1896 i Kottakkal) var en indisk statstjenestemann og den første sivile leder av delstaten Hyderabad i India. Han hadde bakgrunn fra Indian Civil Service.
Vellodi ble utpekt til førsteminister i desember 1949 etter at Hyderabad et års tid hadde vært styrt av en militærguvernør som følge av Indias militære innlemmelse av den tidligere fyrstestaten. Vellodi fungerte til 1952, da en regjering ble utpekt etter at det var avholdt delstatsvalg. Han ble da etterfulgt av Burgula Ramakrishna Rao fra Kongresspartiet. Vellodi fortsatte som rådgiver for den nye regjeringen.
Han var også høykommisjonær i London, og ambassasør til Sveits.
Little Fish
Little Fish er en australsk dramafilm fra 2005, regissert av Rowan Woods og skrevet av Jacquelin Perske. Den ble spilt inn i området rundt Sydney, i Cabramatta og i Fairfield, New South Wales. Filmen handler om jenta Tracy (Blanchett) som prøver å slutte med dop, og som blir jaget av sin egen mørke fortid. Filmen ble produsert av Vincent Sheehan og Liz Watts for Porchlight Films, med Cate Blanchett og mannen hennes Andrew Upton som samprodusenter.
Handlingsreferat
Tracy Heart, en tidligere heroin-misbruker som desperat forsøker å unnslippe sin fortid og oppnå sine mål og drømmer. Tracy bor sammen med moren og broren sin i Sydney, hvor heroin er lett tilgjengelig. Hun har desperat behov for penger for å bli partner i video-butikken hun arbeider i. Men lånesøknadene hennes blir gjentatte ganger avslått på grunn av hennes tidligere kriminelle fortid, dårlige tilbakebetalinger av kredittkort-gjeld, og historie med narkotika-misbruk. Men Tracy lyver for både moren sin, og for sjefen i videobutikken, og later som om hun har mottatt pengene hun behøver.
Tracy forsøker også å hjelpe sin rus-avhengige stefar, Lionel (spilt av Hugo Weaving) for å bli kvitt hans heroin-avhengighet. Etter fire år i Vancouver, har hennes tidligere kjæreste Jonny Nguyen, også en tidligere heroin-misbruker, kommet tilbake til hjembyen hennes. Jonny påstår å ha blitt ansatt som aksjemegler for et stort firma, og foreslår at han kanskje kan skaffe pengene Tracy ønsker seg gjennom aksje-handel. Romantikken mellom Tracy og Jonny gjenopplives.
Men når Tracy besøker Jonnys påståtte arbeidsplass, oppdager hun at Jonny har løyet for henne, og faktisk ikke er ansatt som aksjemegler likevel. Jonny blir involvert i narkotika-salg sammen med broren sin Ray. Tracy velger også å bli involvert. Hun tror dette er den eneste muligheten for å skaffe den finansieringen hun behøver, for å begynne som fast partner i video-butikken. Men når de forsøker å gjennomføre avtalen, ender alt sammen i tragedie.
Nina Stojanović
Nina Stojanović (født 30. juli 1996) er en serbisk tennisspiller.
Hun representerte Serbia under Sommer-OL 2020 i Tokyo, hvor hun ble utslått i andre runde i singel.
Leonard Coldwell
Leonard Coldwell, (født 28. januar 1958 som Bernd Klein) er en tysk forfatter og alternativ behandler som bor og arbeider i USA.
Coldwell oppgir selv å være lege, men ektheten av denne autorisasjonen er omstridt. I en rettssak fra 1999 oppga han å inneha en doktorgrad i psykologi fra Columbia State University, en uautorisert institusjon som senere har blitt stengt av amerikanske myndigheter grunnet forfalskninger.
Coldwell sitter i det faglige rådet hos American Anti-Cancer Institute, en organisasjon som motsetter seg konvensjonell kreftbehandling til fordel for alternative behandlingsformer.
Anton Vedaa
Anton Vedaa (født 1917, død 1989) var en norsk motstandsmann som gjorde tjeneste i Kompani Linge. Han er kjent for sin innsats under andre verdenskrig, da han ble dekorert med Krigskorset, Norges fremste utmerkelse.
Under okkupasjonen gikk Vedaa inn i motstandskampen. Han ble med i Kompani Linge og fikk oppdrag i det okkuperte Norge. Vedaa deltok i Operasjon Carhampton. Han kom deretter til Sverige og vendte i januar 1944 tilbake til Norge for å delta i Operasjon Throstle. Operasjonen hadde som mål å bygge opp Milorgs distrikt D11 i Østfold. Han deltok i planleggingen av vellykkede sabotasjeaksjoner mot Rygge flyplass og et drivstofflager for undervannsbåter ved Son. Aksjonen mot drivstofflageret ble av britene betraktet som et spesielt viktig militært resultat. På grunn av tuberkulose avsluttet Vedaa sitt arbeid i Østfold og ble sendt til Sverige, der han ble innlagt på sykehus.
I statsråd 8. februar 1946 ble fenrik Vedaa hedret med Krigskorset med sverd «for å ha ytet Norges Forsvar fremrakende [sic] tjenester under utførelse av hemmelig militære oppdrag.» Vedaa var tidligere dekorert med Krigsmedaljen for innsats i Operasjon Carhampton.
Her Escape
Her Escape er en amerikansk stumfilm fra 1914, regissert av Joe De Grasse.
Handling
Tom Walsh, hans datter, Pauline, og hans sønn, Pete, bor i en leiegård kjent for politiet for å være oppholdsstedet til flere kjeltringer. Tom og Pete tvinger Pauline til å delta på forskjellige ran for å tjene penger. I løpet av et slikt ran skal Pauline holde utkikk i tilfelle politiet dukker opp. Men hun kommer i snakk med noen fra Frelsesarmeen, som gir henne en brosjyre hun kan lese - noe som i stor grad påvirker livet hennes. I mellomtiden har Tom og Pete blitt skremt vekk fra huset de planla å rane. De oppdager at Pauline er borte fra området hvor de ba henne holde utgikk. Rasende over at hun har forsvunnet reiser de hjem, for å vente til hun dukker opp.
Når Pauline endelig kommer hjem, forteller hun faren sin om møtet med medlemmene fra Frelsesarmeen. Hun ber faren sin om å leve et ærlig liv, uten kriminalitet. Rasende over foredraget hennes jager Tom Walsh etter henne med en stor kniv, innstilt på å drepe henne. Pauline skynder seg ut av rommet, forfulgt av faren sin. Men Walsh snubler i en trapp i sitt berusede sinne, faller og dør snart av skadene. Når Pete kommer hjem finner han faren sin død. Pauline reiser sin vei kort tid senere, og skaffer seg jobb hos en velstående familie som forbereder seg på å reise vestover. Broren hennes oppdager imidlertid hvor hun arbeider, og når hun forlater byen følger han etter på det samme toget.
Pauline tror at hun har forlatt sitt tidligere liv, men en dag konfronterer broren henne. Hun nekter å reise sammen med ham, og ber ham om å la henne være i fred. Pete er i ferd med å dra henne med seg, når Paul Reeves - en velstående ung gruve-eier - slår Pete ned. Reeves introduserer seg for Pauline, og de blir snart venner. De ønsker snart å gifte seg med hverandre, men samtidig har Pete blitt leder for en kriminell gjeng. Når de leser i avisene om søsterens bryllup, planlegger Pete å rane hjemmet deres.
Cabrália Paulista
Cabrália Paulista er en kommune i delstaten São Paulo i sørøstregionen av Brasil.
Michael Roth
Liv og virke
Han avsluttet samfunnsvitenskapelige studier med diplom og arbeidet ved Zentrum für Nordamerikaforschung ved Universität Frankfurt am Main. Fra 2000 til 2002 var han dosent ved Otto-Suhr-Institut für Politikwissenschaften ved Freie Universität Berlin.
Michael Roth har vært medlem av SPD siden 1987, aktiv i Jusos og i SPD i Hessen-Nord. Han har vært medlem av styret i SPD Hessen.
Qinghaihøne
Qinghaihøne (Alectoris magna) inngår i slekten steinhøns som er en gruppe i fasanfamilien. Arten har tradisjonelt blitt regnet som monotypisk, men noen regner med to underarter. Qinghaihøna er utbredt i Qinghai, Ningxia og Sørøst-Gansu i Kina.
Taksonomi
Qinghaihøne kan være søsterarten til svartstrupehøne (A. philbyi), og dermed også nærmest beslektet med denne arten. Validiteten til den beskrevne underarten lanzhouensis støttes av en molekylær studie publisert i 2007, der man fant to distinkte klader. Dette støttes blant annet av IOC World Bird List.
Biologi
Qinghaihøne blir cirka 36–38 cm lang; hannen veier 445–710 g, hunnen 442–615 g. Bortsett fra at hannen blir litt større er kjønnene nærmest identiske, men hunnen har dusere tegninger i hodet og mangler hannens stumpe spore.
Fjærdrakten ligner andre steinhøns, men mønsteret på kragen er unikt. Det er veldig smalt, for det meste rustbrunt og med en indre kant som er mørkebrun til svart; det mørke båndet som går fra pannen til øyet er svart og strekker seg også rundt nebbroten og til gapet.
Qinghaihøna okkuperer tilsynelatende steinete åssider og daler dekket med gress og små busker, fra 1 300 moh opp til 4 000 moh. Kan forekomme rundt gårdsbruk og landsbyer om vinteren. Høydemigrasjon har blitt rapportert å forekomme på det østre Qinghai-platået i spesielt i kaldt vintervær, men ikke på Yellow Soil-platået.
Voksne fugler spiser frø, jordstengler, løker, frøplanter og skudd; også noen små virvelløse dyr, hovedsakelig edderkopper, gresshopper og biller. Unge fugler spiser for det meste insekter og grønne blader. Fuglene leter også etter mat rundt på gårder og i landsbyer om vinteren, der de plukker nedfallskorn i innhegninger for husdyr og lignende.
Pardannelser skjer i tidsrommet fra mars til midt i april, mens eggleggingen skjer i mai–juli. Redet plasseres i skjul på solrike, bratte plasser, av og til også på klipper av gule jordraviner. Det er en enkel fordypning fôret med gress, lauv og fjær som begge kjønn bidrar ganske likeverdig til. Det rapporteres at hunnen gjerne legger 7–20 (i snitt 12,3) blekgule egg som er dekket av mørkere rødbrune spetter. Inkubasjonen, som hunnen står for alene, tar 22–24 dager når eggene klekkes kunstig. Begge foreldrene steller for kyllingene når de klekker, og familien holder sammen til neste hekkesesong.
Inndeling
Inndelingen følger Birds of the World og er i henhold til Winkler, Billerman & Lovette (2020). Norske navn på artene følger Norsk navnekomité for fugl og er i henhold til Syvertsen m.fl. (2008, 2017, 2020).
Sublimus Dei
Sublimus Dei  (også kalt Sublimus Deus eller Sublimis Deus) er en pavelig bulle gitt av pave Paul III den 29. mai 1537 som forbød bruken av indianere og andre mennesker som slaver i Amerika.
Paven gjentok i bullen det han hadde uttrykt i sitt skriv Veritas ipsa av 2. mai 1537 til kardinal Juan de Tavera, erkebiskopen av Toledo i Spania. Paven erklærte at indianerne var fornuftsbegavede og besjelede, og avviste enhver påstand om det motsatte som djevelsk. Han fordømte deres fornedrelse til slaveri som ugyldig, og tilføyde at det samme resonnement gjaldt ethvert folkeslag enten det var oppdaget eller ikke. Han skrev at de hadde rett til frihet og eiendom, og avsluttet med en oppfordring om at de skulle evangeliseres.
Bullen hadde en sterk innflytelse på Debatten i Valladolid, og de prinsipper den gav uttrykk for ble til slutt keiser Karl Vs standpunkt; han var også konge av Spania. Imidlertid ble bullen hyppig ignorert av kolonisatorene og konkvistadorene i Amerika.
Anders Erlend Idås
Anders Erlend Idås (født 14. februar 1990) er en norsk friidrettsutøver som har representert Horten FIK og SK Vidar.
Han vant NM-gull på 100 meter i 2013.
Brawl Stars
Brawl Stars er et strategispill for mobiltelefoner. Spillet er utviklet av det finske spillselskapet Supercell, som lanserte det den 15. juni 2017.
Spillet går ut på å låse opp ulike figurer (som kalles «brawlers» på engelsk) og oppgradere figurene, med sikte på å skyte ned andre figurer. Man kan spille sammen med andre eller alene, og kan velge ulike modus. For å komme videre i spillet kan man betale med enten «coins», «gems» eller «star points».
Figurer («brawlers»)
Det finnes en rekke figurer med ulik rangering. Den første figuren som er tilgjengelig kalles Shelly, og man starter å spille i et modus som kalles «Gem Grab». Ulike figurer har ulike egenskaper, og kan også oppgraderes av spilleren.
Bokser
Bokser kan brukes som skjold for å beskytte sin egen figur mot en motstander.
Coins
Coins brukes til å kjøpe «power points», «true silver skins» og «true gold skins», og å til å oppgradere figurer. En spiller kan skaffe seg coins på ulike måter: fra bokser, fra «coin shower events», fra «brawl pass» og i utfordringer («challenges»).
Gems
Gems er mer verdt enn coins, og de kan enten kjøpes med ekte penger, eller ved hjelp av et såkalt «brawl pass». Med gems kan man blant annet kjøpe «skins» (forskjellige oppgraderinger for de ulike figurene), bokser, pakker, brawl pass, «tiers for brawl pass» og «pin packs».
Frank Hammersland
Karriere
I 1987 stiftet han bandet Doomville Boys som i 1990 fikk navnet Pogo Pops. Bandet ble oppløst i 1996. I 2006 ble Pogo Pops gjenforent for samleplaten The Very Best of Pogo Pops og konsertturné. De har siden gitt ut fem album. Det siste, Daylight, kom i 2022.
Brawl Stars
Star Points
Star Points kan brukes til å kjøpe «brawl pass».
Frank Hammersland
Karriere
I 1997 debuterte han som soloartist med albumet Younger. Hans andre soloalbum, So Easily Distracted, kom i 2007. Tredje soloalbum, Atlantis, utkom i 2019 til gode kritikker.
Brawl Stars
Om utvikleren
Brawl Stars ble laget av Supercell, som blant annet har laget spillene Clash of Clans, Hay Day, Boom Beach og Clash Royale. Spillet Rush Wars ble tatt av markedet etter laber oppslutning.
Frank Hammersland
Karriere
I 1998 stiftet han bandet Popium. Deres fjerde og hittil siste album, The Miniature Mile, ble utgitt i 2006.
Han skrev musikken til musikalen Døden på Oslo S, basert på Ingvar Ambjørnsens roman og Axel Hellstenius’ film med samme navn. Musikalen hadde en arbeidsvisning i 2020 og skal opp på Nationaltheatret i 2023.
Personlig
Hammersland ble født og vokste opp i Bergen. I 2014 giftet han seg med Silje Karin Iversen, og sammen fikk de en datter.
Tokelaus riksvåpen
Tokelaus riksvåpen viser et skrin for oppbevaring av fiskeutstyr, en tuluma. Skrinet har et hvitt kors. Under står et bånd med mottoet Tokelau mo te Atua (Tokelau for Gud). Korset og mottoet viser kristendommens sterke stilling i Tokelau.
Tulumaer benyttes til å oppbevare fiskeutstyr, både ved fiske fra kano og på land. De lages av tre og har et lokk som holdes på plass av en snor laget av kokosnøttfibre. Kunsten å lage tulumaer kan ha kommet til Tokelau fra Hawaii. En tuluma lages av et stykke fra stammen av Cordia subcordata. For å sikre fiskeutstyret lages den vanntett og slik at den flyter opprett om den skulle havne i sjøen.
Tokelaus nasjonalforsamling, Fono Fakamua, benytter emblemet med kongekrone over.
Perry County (Kentucky)
Perry County er et fylke i den amerikanske delstaten Kentucky. Administrasjonssentret i fylket er Hazard, en by som etter folketellingen i 2010 har 4.456 innbyggere. Tallet avspeiler nok snevre bygrenser langt mer enn befolkning i henhold til tettstedsoppfatning. Folketallet i både Hazard og i Perry County er imidlertid fallende.
Sinsen kirke
Sinsen kirke er en arbeidskirke fra 1971 i Oslo kommune, Oslo fylke.
Byggverket er i betong og har 1,000 plasser.
Inventar
Alterutsmykkingen består av et 4,5 meter kunstverk i tre som viser Jesus på korset, ved siden er Maria og Johannes. Verket er utført av Torvald Moseid og er fra 1970. Både døpefonten og prekestolen er i tre og kom på plass i kirken i 1971.
Av kirkesølv har Sinsen kirke blant annet vinkanne, oblateske og lysestaker fra David Andersen.
Kulturminne
Sinsen kirke er et kulturminne og har nummer 85433 i Riksantikvarens kulturminnebase.
Wang Meng (skøyteløper)
Wang Meng (født 10. april 1985 i Harbin), kinesisk skøyteløper som deltok i de olympiske vinterleker 2006 i Torino og 2010 i Vancouver.
Wang Meng ble olympisk mester i kortbaneløp på skøyter under Vinter-OL 2006 i Torino. Hun vant den korteste distansen 500 meter for damer foran Evgenija Radanova fra Russland og Anouk Leblanc-Boucher fra Canada. Hun vant ytterligere to medaljer, sølv på 1000 meter og bronse på 1 500 meter.
Fire år senere, under Vinter-OL 2010 i Vancouver vant hun tre nye gullmedaljer i kortbaneløp. Hun vant 500 meter for damer foran canadiske Marianne St-Gelais og Arianna Fontana fra Italia. Hun vant også 1000 meter og var på det kinesiske laget som vant stafetten.
Syklonen Laila
Syklonen Laila (IMD-betegnelse:BOB 01, JTWC-betegnelse:01B) er den første syklonen i syklonsesongen for Nord-Indiahavet 2010. Laila er den første syklonen som har rammet sørøstlige India i mai siden Andhra Pradesh-syklonen i 1990. Laila ble dannet Bengalbukta den 17. mai av et vedvarende konveksjonsområde. Systemet økte i styrke etterhvert som det beveget seg mot nordvest, og ble oppgradert til alvorlig syklonisk storm 19. mai. Laila traff land i Andhra Pradesh dagen etter, og løste seg etter hvert opp.
Rødtvet kirke
Rødtvet kirke er en arbeidskirke fra 1978 på Rødtvet i Oslo kommune, Oslo fylke.
Byggverket ble tegnet av arkitekt Erik Anker og er i tegl med 600 plasser. Rødtvet menighet som ble utskilt fra Grorud menighet i 1972 står bak byggingen. Kirken ble innviet 3. desember 1978.
Utsmykninger
Kirkens altertavle er fra 1978, og er malt av Jens Johannessen.
Et glassmaleri i kirken er av Veslemøy Nystedt Stoltenberg. Temaet er engelen som trøster Jesus etter hans 40 dagers faste i ørkenen.
På den utvendige sørveggen er montert et stort kors i keramikk av Konrad Galaaen.
Kirketårn
Kirketårnet er frittstående ca. 30 meter fra kirken. I tårnet ble det installert et klokkespill av Olsen Nauen klokkestøperi i 1978. Klokkespillet er tilsvarende klokkespillet i Bredtvet kirke, som Olsen Nauen installerte der i 1977. Det består av 12 klokker som kan styres via et klaviatur. De to største klokkene brukes også til ringing og kiming. Den største av disse klokkene veier hele 95 kg.
Kulturminne
Rødtvedt kirke er et registrert kulturminne som har registreringsnummer 85332 i Riksantikvarens kulturminnedatabase.
Evan McEachran
Evan McEachran (født 6. mars 1997) er en canadisk freestylekjører.
Under Vinter-OL 2022 i Beijing, ble han utslått i kvalifiseringen i slopestyle.
Ulf Stark
Ulf Gottfrid Stark (født 12. juli 1944 i Stureby i Stockholm, død 13. juni 2017 i Stockholm) var en svensk forfatter. Han debuterte 19 år gammel med en diktsamling.
Stark skrev sin første barnebok i 1975, og er særlig kjent for sine bøker for barn og unge, som er preget av melankolsk humor, og ofte henter inntrykk fra forfatterens egen barndom. Stark skrev også manus til flere filmer som blant annet bygger på bøkene hans. Barndomserindringene er særlig synlige i Min vän Percys magiska gymnastikskor (1991) og de to oppfølgerne Min vän shejken i Stureby og Min vän Percy, Buffalo Bill och jag. Den første av bøkene ble til en tv-serie i Martin Asphaugs regi i 1995.
Ulf Stark satt på stol nummer 17 i Svenska barnboksakademien fra 1989 til 1998. Anna Höglund har illustrert flere av bøkene til Ulf Stark, blant annet bildeboka Min syster är en ängel som han fikk Augustpriset for i 1996.
Bokutgivelser (utvalg)
Lista viser svenske utgivelser. Flere av bøkene har blitt oversatt til norsk.
Bembicinae
Bembicinae er en underfamilie av solitære vepser. Den blir plassert i gruppen Apoidea, som omfatter bier og gravevepser. Disse vepsene er parasitoider, larvene utvikler seg på ulike insekter som moren har fanget og lammet med et stikk.
Utseende
Middelsstore til ganske store, langstrakte vepser, vanligvis gule og svarte. Mange etterligner stikkvepser (Vespidae). Hodet er mer eller mindre firkantet sett ovenfra, med store fasettøyne og korte antenner som ofte er langt tilspisset. Kroppen er langstrakt, parallellsidig og oftest noe flattrykt. Beina er nokså korte, bakkroppen langstrakt, festet til forkroppen med en markert "stilk" (petiolus).
Levevis
Disse vepsene utvikler seg på dyr som moren har fanget, lammet med et stikk fra giftbrodden og slept ned i et hull hun har gravd ut i marken. Hun legger et egg på byttet før hun forsegler åpningen og flyr vekk. Noen arter kan fore larven med flere byttedyr. Byttedyr kan være for eksempel edderkopper, knelere, bladlus, sikader, teger, fluer, sommerfugler, bier, gresshopper og sirisser. De voksne vepsene besøker gjerne blomster.
Utbredelse
Gruppen forekommer i alle verdensdeler bortsett fra Antarktis.
Lilith
Lilit (hebraisk:, Līlīt; arabisk: ليليث‎, Līlīṯ) er en kvinneskikkelse opprinnelig fra babylonsk mytologi som i flere varianter har spredt seg blant annet til jødisk og kristen folketro og seinere populærkultur. Figuren antas å ha hatt sitt opphav som en kvinnelig mesopotamisk demon knyttet til storm og vind, sykdom og død. Figuren Lilit opptrer i en av de aller eldste kildene som finnes, hvor hun blir regnet blant en gruppe ånder, mytiske skikkelser knyttet til naturkrefter, som Lilitu i Sumer ca. 4000 f.Kr. Det fonetiske navnet Lilit er tradisjonelt antatt å ha hatt sin opprinnelse i oldtidens Israel og før tiden 700 f.Kr.
I jødisk folkeminne er Lilit navnet på Adams første hustru som ble skapt på samme tid og fra den samme jord som Adam, og som derfor kan tolkes som likestilt med ham. Hun forlot imidlertid Adam etter at hun nektet å underkaste seg ham, og hun ville deretter ikke komme tilbake til Paradiset før hun hadde ektet erkeengel Samael. Hennes fortelling ble i stor grad utviklet i løpet av middelalderen innenfor tradisjonen aggadiske midrash, Zohar og jødisk mystisisme. Den resulterende legende om Lilit benyttes fortsatt som kildemateriale i moderne kultur, litteratur, okkultisme, fantasilitteratur og skrekklitteratur.
Etymologi
Hebraisk: ,; akkadisk: Līlītu er adjektiv av hun- eller hankjønn fra ursemittisk rotord L-Y-L i betydningen «natt», bokstavelig oversatt til «kvinnelig nattvesen/demon», skjønt det eksisterer inskripsjoner i kileskrift hvor Līlīt og Līlītu viser til sykdomsbærende vindånder.
Mesopotamisk mytologi
Det akkadiske rike, hvor semittisk språk tidligst er attestert, og i Sumer, hvor den tidligste sivilisasjoner som bosatte Mesopotamia, utviklet en meget intim kulturell symbiose med utstrakt tospråklighet. Den tospråklige påvirkningen av sumerisk og akkadisk er åpenbar i alle områder, inkludert synkretisme mellom deres guder som begge adopterte hverandre guddommer. På sumerisk ble Lilit referert til som Ki-sikil-lil-la-ke, og på akkadiske var det Ardat-lili. De assyriske og babyloniske kulturene nedstammet fra disse tidlige kulturene.
Gilgamesj-eposet
Den tidligste omtale av lilitû er assosiert med en slange og en anzufugl på 2600-tallet f.Kr. i eposet om Gilgamesj. I fortellingen vokser et huluppatre i Inannas hage i Uruk og fra disse trærne har hun planlagt å bygge en ny trone. Etter at de har vokst i ti år høstet hun dem og oppdaget en slange som levde ved roten, en zufugl som hadde rede i kronen, og at Ki-sikil-lil-la-ke hadde bygd et hus av stammen. Gilgamesj skal etter sigende ha slått slangen, og deretter fløy anzufuglene til fjellene med sine fugleunger mens Ki-sikil-lil-la-ke fryktsomt ødela sitt hus og flyktet inn i skogen.
Lilit i Bibelen
Det finnes en vedvarende Teologi sk diskurs knyttet til om Lilit opptrer i Bibelen eller ikke. Det er kun en mulig opptreden i Jesajaboken 34 34:13-15 («Også Lilit slår seg til ro der / og finner seg et hvilested») som beskriver ensomhet til Edom og hvor det hebraiske ordet liyliyth opptrer i en liste over åtte urene dyr, en del av disse kan ha demoniske assosiasjoner. Ettersom ordet liyliyth er en hapax legomenon i Den hebraiske Bibelen, og de andre syv begrepene i listen er bedre dokumenter, er lesningen til forskerne og oversetterne ofte ledet av en beslutning om den fullstendige listen av de åtte vesener som en helhet:
I andre oversettelser er Liylith (Lilit) tolket som «nattfugl». Sammenheng indikerer at det er en fugl.
I jødiske myter
Hun var skapt av jord som Adam, og derfor skulle de være likeverdige og perfekte. Forskjellen på de to var at Lilit ville være alene om å være «på toppen» under samleie. Symbolsk betyr dette at hun satt seg selv høyere enn sin mann. Konsekvensen av dette ble at Gud kastet henne ut av Edens hage, samtidig som hun ble dømt til å være mor for alle onde ånder og demoner. Lilit ble så konen til demonenes leder, Ashmadai, og dronning over demonene. Ifølge folketroen er hun en trussel for kvinner under fødselen og nyfødte, og hun arbeider om natten.
Lilit-skikkelser i annen mytologi
Som Lamia er Lilit et tydelig symbol for den «dårlige mor». Hennes karakteristiske holdninger gjør henne også sammenlignbar med den greske Hekate, som beordret menneskelige offer. Hun er forføreren som prøver å stjele sæd fra menn når de sover. Hun symboliserer sjalusi og ondskapsfull hevn. Hun kan også identifiseres med Brunhild i Nibelungsagaen og er en motsats til Grimhild, som kan sammenlignes med Eva.